**Peter Schickele** (1935–2024) var en amerikansk komponist, musiker (fagottist) og parodist. Han er kjent for sitt alter ego som professor ved «University of Southern North Dakota» og hans humoristiske komposisjoner.

Liv og virke
------------

### Bakgrunn, utdannelse

Peter Schickeles foreldre innvandret fra Elsass til USA. Han ble født i Midtvesten, i Ames i Iowa, der faren underviste jordbruksøkonomi på Iowa State University.

Han vokste opp i Washington DC og i Fargo i Nord-Dakota. I Fargo gikk han på Fargo Central High School, komposisjonslære studerte han under Sigvald Thompson ved Fargo-Moorhead Symphony Orchestra.[]

Deretter gikk han på Swarthmore College der han fikk en grad i musikk i 1957. Han gikk der samtidig med Ted Nelson, og satte musikk til hans eksperimentelle film *The Epiphany of Slocum Furlow*. Dette var hans første filmmusikk. 

Han ble så uteksaminert fra The Juilliard School i 1960 med mastergrad i musikkomposisjon. Han studerte komposisjon under Roy Harris og Vincent Persichetti.[]

### Karriere

Fra 1961 til 1965 underviste han selv på The Juilliard School i New York.

Han skapte den fiktive skikkelsen P.D.Q. Bach. Han ble oppgitt å være en lenge ukjent slektning av Johann Sebastian Bach og som hadde utvandret til Amerika. Stadig vekk skulle Schickele «oppdage» nye gamle verker av P.D.Q. Bach og utgav dem og uroppførte dem ved sine navngjetne julekonserter i Carnegie Hall. Blant disse er *Oh Little Town of Hackensack, Iphigenia in Brooklyn, Oedipus Tex, A Little Nightmare Music*.[]

Schickele komponerte også under eget navn, da mer seriøse verker. Over hundre verker inngår i denne siden av hans virke, men med den store suksess P.D.Q. Bach hadde, kom det seriøse i skyggen i almenheten. I 1960-årene skrev han musikk for en rekke folkemusikere, blant andre gitaristen og sangerinnen Joan Baez. Han var del av kammerrocktrioen Open Window og skrev også med den musikken til og spilte i oppføringer av revyen *Oh! Calcutta!* av 1969.

Han hadde et langvarig radioprogram kalt *Schickele Mix*.[]

Han døde den 16. januar 2024 i en alder av 88 år i sitt hjem i Bearsville i Ulster County i delstaten New York.

Referanser
----------

1. ↑   Internet Broadway Database, Internet Broadway Database person-id 87927, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6n4215h, besøkt 9. oktober 2017[Hentet fra Wikidata]
3. ↑   Carnegie Hall linked open data, Carnegie Hall agent-ID 57125, besøkt 2. mai 2022[Hentet fra Wikidata]
4. 1 2   www.nytimes.com[Hentet fra Wikidata]
5. ↑  Fox, Margalit. «Peter Schickele, Composer and Gleeful Sire of P.D.Q. Bach, Dies at 88». *The New York Times*. Besøkt 17. januar 2024.
6. ↑  Colin Larkin, red. (1992). *The Guinness Encyclopedia of Popular Music* (First utg.). Guinness Publishing. s. 2202. ISBN 0-85112-939-0.
7. ↑  Bargreen, Melinda (31. august 2007). «Composer's jovial shtick is serious musical business». *The Seattle Times*.
8. ↑  "Swarthmore's First Music Major" Arkivert 25. januar 2009 hos Wayback Machine. Arkivert 2009-01-25 hos Wayback Machine by Paul Wachter, *Swarthmore College Bulletin* (September 2007)

Eksterne lenker
---------------

* (en) Offisielt nettsted Rediger på Wikidata

* (en) Peter Schickele – kategori av bilder, video eller lyd på Commons Rediger på Wikidata
* (en) Peter Schickele på Internet Movie Database Rediger på Wikidata

* (en) Peter Schickele hos The Movie Database Rediger på Wikidata

* (en) Peter Schickele hos Internet Broadway Database Rediger på Wikidata
* (en) Peter Schickele på Discogs Rediger på Wikidata

* (en) Peter Schickele på MusicBrainz Rediger på Wikidata

* (en) Peter Schickele på Spotify Rediger på Wikidata

* (en) Peter Schickele på Songkick Rediger på Wikidata

* (en) Peter Schickele på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** CiNii **·** MusicBrainz **·** Discogs **·** AllMusic
 |